OzLabs/hebrew-wiki-articles huggingface dataset:
רון קפלן

רון קפלן (נולד ב-1 במאי 1970), הוא מתעמל עבר, אלוף ישראל בהתעמלות מכשירים. השתתף באולימפיאדת ברצלונה (1992) במדי נבחרת ישראל וב-5 אליפויות עולם בהתעמלות.

== ביוגרפיה ==
קפלן נולד וגדל בבאר שבע. הוא התאמן בהתעמלות מכשירים בהדרכת אביו יהודה, בקבוצה בעיר מגוריו.

בתחרות ההתעמלות של הגימניסיאדה שנערכה בניס צרפת ביוני 1986 סיים קפלן במקום 16 בתחרות הקרב רב. הוא דורג במקום שישי בתרגיל הקרקע ובמקום שביעי בתרגיל על המקבילים. באליפות ישראל בהתעמלות שנערכה באוקטובר אותה שנה הוא זכה במדליית כסף בתחרות קרב רב בתוצאה של 105.75 נקודות, אחרי יעקב לוי מהפועל חולון (110.35 נקודות) ולפני עוזי רחמים חברו לקבוצה (104.65 נקודות).

באליפות העולם בהתעמלות שנערכה ברוטרדם, הולנד בשנת 1987 השתתף קפלן וסיים עם נבחרת הגברים הישראלית במקום 23, הוא צבר בקרב רב 109.50 נקודות, שני בין הישראלים, אחרי יעקב לוי (110.05 נקודות).

בשנת 1989 השתתף קפלן באליפות העולם בהתעמלות שנערכה בשטוטגרט, מערב גרמניה וסיים עם נבחרת הגברים הישראלית במקום 22, הוא צבר בקרב רב 110.15 נקודות, ראשון בין הישראלים. בתחרויות ההתעמלות של המכביה השלוש עשרה שנערכה ביולי 1989 זכה קפלן במדליית זהב בתחרות הקרב רב.

באליפות העולם בהתעמלות שנערכה באינדיאנפוליס, ארצות הברית בשנת 1991 השתתף קפלן וסיים עם נבחרת הגברים הישראלית במקום 22, הוא צבר בקרב רב 112.425 נקודות, ראשון בין הישראלים.

באולימפיאדת ברצלונה (1992), סיים קפלן במקום 65 בתחרות הקרב רב, התוצאה הטובה ביותר במשחקים האולימפיים של מתעמל ישראלי באותה העת, במקום 36 בתרגיל קרקע, במקום 47 בתרגיל הטבעות, שתי התוצאות הטובות ביותר של מתעמל ישראלי במשחקים האולימפיים באותה העת, במקום 71 על המקבילים, במקום 86 בתרגיל על המתח, במקום 63 בתרגיל על סוס הסמוכות ובמקום 60 בתרגיל על סוס הקפיצות.

בשנת 1993 סיים קפלן במקום 67 בתחרות קרב רב באליפות העולם בהתעמלות שנערכה בברמינגהאם, בריטניה בתוצאה של 51.225 נקודות. שנה לאחר מכן, באליפות העולם בהתעמלות שנערכה בבריזביין, אוסטרליה הוא סיים במקום 54 בתחרות קרב רב בתוצאה של 52.300 נקודות.

== חייו האישיים ==
קפלן הוא הבעלים של משרד הפרסום בורודה קפלן מקבוצת אדלר חומסקי.

==קישורים חיצוניים==

* [http://www.gymn-forum.net/Results/wch-results.html תוצאות רשמיות מאליפויות העולם בהתעמלות מכשירים]
* 

== הערות שוליים ==

קטגוריה:אלופי ישראל בהתעמלות
קטגוריה:אלופי המכביה
קטגוריה:ספורטאים אולימפיים ישראלים
קטגוריה:משתתפים ישראלים באולימפיאדת ברצלונה (1992)
קטגוריה:מתעמלים באולימפיאדת ברצלונה (1992)
קטגוריה:באר שבע: ספורטאים
קטגוריה:ישראלים שנולדו ב-1970
רבי חנינא איש אונו

רבי חנינא איש אונו (לעיתים גם "חנניה איש אונו") היה תנא בדור השלישי, שהגיע מהעיר אונו הסמוכה ללוד.

במשנה נזכרת הלכה אחת שמסר, ב: .

כמו כן, נזכר בתוספתא, כמעיד על הלכה אחת לפני רבן גמליאל ביבנה: .

==קישורים חיצוניים==
* 
* 

==הערות שוליים==

קטגוריה:הדור השלישי לתנאים
קטגוריה:לוד: רבנים
טל שמאי

טל שמאי (נולד ב-31 ביולי 1990) הוא חזאי ומגיש תחזית בחדשות 13.

== ביוגרפיה ==
טל שמאי גדל באריאל. כיום הוא מתגורר בתל אביב.

בשנת 2009 התגייס למרכז המטאורולוגיה של חיל האוויר, שם שירת כמש"ק מחקר מטאורולוגי וכחזאי. עם שחרורו מהשירות הצבאי החל לעבוד כחזאי בנמל התעופה בן-גוריון. זמן קצר לאחר מכן עבר מבחן בד בערוץ הראשון, והחל להגיש את התחזית במהדורת "מבט" לצד החזאיות שרון וכסלר וסיגל גפני.

בסוף 2012 סיים את עבודתו בערוץ הראשון, וכחודשיים לאחר מכן הצטרף לחדשות 10 כעורך ומפיק פינת התחזית במהדורה המרכזית. בנוסף החל להגיש פינת תחזית יומית בתוכנית הבוקר "אורלי וגיא".

בפברואר 2015 החל להגיש את התחזית גם במהדורה המרכזית, לצד החזאי דני רופ.

באוגוסט 2020 החליף את דני רופ במהדורת החדשות המרכזית של ערוץ 13.

בשנת 2019 נישא לבן זוגו. כעבור מספר שנים, השניים התגרשו.

==קישורים חיצוניים==

* 

==הערות שוליים==

קטגוריה:ערוץ עשר: שדרנים, שחקנים ומנחים
קטגוריה:סגל חדשות 13
קטגוריה:מנחי טלוויזיה ישראלים
קטגוריה:חזאים
קטגוריה:להט"בים ישראלים
קטגוריה:ישראלים שנולדו ב-1990
קטגוריה:אריאל: אישים
קטגוריה:תל אביב-יפו: אישים
רבי יצחק עטושיא

רבי יצחק עטושיא (בכמה מהגרסאות גם: ר' יצחק איש כפר עיטוש) היה אמורא ארצישראלי בדור השלישי והרביעי (סוף המאה ה-3 עד תחילת המאה ה-4).

לפי הסברה, שמו בא לו ממקום מוצאו - הכפר עטוש, המזוהה כיום עם "ח'רבת עטושה" שבשיפולי בקעת יבנאל בגליל התחתון.

רבי יצחק עטושיא שאל מריש לקיש, והיה תלמידו של רבי זירא, וכך מובא בתלמוד: . לפי דעה אחת היה אף תלמידו של רבי ירמיה.

כמו כן, נזכר מספר פעמים בסדר נשים: , וכן: .

בנו, רבי חייא (גם: רבי חייה), היה אף הוא תלמיד חכם.

==הערות שוליים==

קטגוריה:הדור השלישי לאמוראי ארץ ישראל
קטגוריה:תלמידי ריש לקיש
קטגוריה:תלמידי רבי זירא
ישיבת בינות

ישיבת בינות היא ישיבת הסדר וישיבה גבוהה שהוקמה בשנת ה'תשס"ב (2002) בעיר רעננה. בראשות הישיבה עומד הרב חיים רטיג.

הייחודיות של הישיבה נובעת מכך שהתלמידים מגיעים מכל רחבי ארץ ישראל, בעלי מסגנונות שונים, דרכי חשיבה ודעות שונות. הישיבה מפעילה גם גרעין תורני בשם "בינות" המורכב מזוגות צעירים, ביניהם גם אברכי הישיבה.

שם הישיבה מכיל בקרבו שתי משמעויות המהוות את דרכה של הישיבה:

# "בינה"- דעות רבות.
# "בין"- דרך חדשה מרכזית בין דעות שונות.

== היסטוריה ==
עד שנת התשס"ב ראש הישיבה, הרב חיים רטיג, התגורר ולימד ישיבת נהריה. בשנה זו הוא החליט לעבור לרעננה, ולהקים בה ישיבת הסדר.

על הסיבות להקמת הישיבה דווקא ברעננה, הסביר: "אני מאמין עד היום, שהדברים במדינה מוכרעים בין ראשון לציון לרעננה. הבנו שהמשימה הלאומית הדחופה זה מרכז הארץ... (ברעננה) יש ציבור דתי משמעותי שעובר תהליכים וגם ציבור חילוני חשוב...לא שיערנו כמה קשה זה עומד להיות. לא הייתה קבלת פנים מבינה. לאחר ההקמה הרב צפניה דרורי אמר לי: "לא האמנתי שזה יקרה", אבל האמנתי שזה חשוב ולא הרמתי ידיים. הייתה לי את ברכת הדרך של הרב מרדכי אליהו ועם זה באתי".

בשנה בה הוקמה הישיבה, הוקמו שלוש ישיבות ציוניות נוספות, דבר שהביא למתיחת ביקורת קשה מצד הישיבות הוותיקות, שטענו שריבוי הישיבות גורם למיעוט בכמות התלמידים. לדוגמה: בישיבת שעלבים התחילו באותה שנה רק שלושה בחורים בשיעור א', וכן בישיבת הר עציון וישיבת מעלות חל פיחות בכמות התלמידים. הרב רטיג טען כנגדם שההפך הוא הנכון, ושבכמות הכוללת - ריבוי הישיבות גורם לריבוי בכמות הכללית של התלמידים במסגרת ה"הסדר". עוד ענה הרב כי ריבוי המוסדות גורם לריבוי "מלחמתה של תורה" ולבירור האמת.

==מסלולי הלימוד==
בישיבה נהוגה שיטת הלימוד המסורתית. לימוד הגמרא בעיון מחולק לכמה קבוצות, על מנת שכל תלמיד יוכל למצוא את עצמו במסגרת הלימוד של הישיבה.

בנוסף, ישנו כולל לימודי הלכה לקראת סמיכה לרבנות בהובלת הרב אורי רדמן.

כמו כן, ישנה תוכנית לימודי הוראה בשיתוף מכללת מורשת יעקב שברחובות.

==מיקום==
סמל הישיבה עד שנת 2018
בשנים הראשונות הישיבה שכנה בבית הכנסת "גן עלייה" - בית הכנסת של יצחק הוברמן. בשנת ה'תשס"ה עברה הישיבה לאולם בבית הספר "יבנה". בשנת ה'תש"ע עברה הישיבה למתחם ישיבת בני-עקיבא. בשנת ה'תשע"ח חזרה הישיבה לבית כנסת "גן עליה". בשנת ה'תשפ"ב עברה הישיבה למתחם חב"ד ברח' ברנר. בשנת ה'תשפ"ג עברה הישיבה למתחם ברחוב שברץ.

==צוות==
===בהווה===
*ראש הישיבה, הרב חיים רטיג, בוגר ישיבת הכותל וישיבת ההסדר קריית שמונה
*הרב ענניאל אהרון
*הרב משה גולד
*הרב שמחה הבר, בוגר ישיבת אור עציון וישיבת הר המור
*ראש תוכנית ההלכה, הרב אורי רדמן, בוגר ישיבת הכותל
*הרב אביחי ביגל, בוגר הישיבה
===בעבר===
*הרב אורי שרקי
*הרב ליאור אנגלמן
*הרב בנימין טבדי
*הרב דוד ניסני

== קישורים חיצוניים ==

* 
* 
* [https://www.facebook.com/yebinot עמוד הפייסבוק] של ישיבת ההסדר בינות רעננה
* 
* [http://www.daat.ac.il/daat/kitveyet/binot/shaar.htm אסופת מאמרים של תלמידי הישיבה] באתר "דעת"
* [http://www.rambish.org.il/results.asp?SearchFunction=find&SearchCode=F2_WSR&SearchRequest= מאמרי כתב העת "בינות"] באתר רמבי"ש
* 
* 
* 

== הערות שוליים ==

רעננה
קטגוריה:רעננה: חינוך
רב אבא גאון

רב אבא בר אמי גאון היה גאון, ראש ישיבת פומבדיתא בין השנים ד'תרכ"ט-ד'תרל"א (869–871).

==ביוגרפיה==
נולד למשפחה יהודית-בבלית מיוחסת, אביו רב אמי היה בן בנו של רב שמואל גאון, שהיה ראש ישיבת סורא ובן בנו של מר רבה גאון שכיהן כראש ישיבת פומבדיתא.

הוא התמנה לראשות ישיבת פומבדיתא, לאחר תום כהונתו של רב מתתיהו גאון בשנת ד'תרכ"ט, וכיהן בתפקידו שנתיים. אחריו התמנה לתפקיד, רב צמח בר פלטוי.

מתורתו לא נשאר מאומה בכל כתבי הגאונים הנמצאים בידינו.

== לקריאה נוספת ==
* מרדכי מרגליות (עורך), "רב אבא בא רב אמי גאון", אנציקלופדיה לחכמי התלמוד והגאונים, מהדורת אייזנברג תשס"ז, כרך א עמ' 3

==קישורים חיצוניים==
* 
* 

==הערות שוליים==

קטגוריה:גאוני פומבדיתא
מוטי רוזן

מוטי רוזן (1952 – נובמבר 2023) היה קצין צה"ל במילואים בדרגת אלוף-משנה שכיהן כמפקד עוצבת קלע דוד. לאחר שחרורו עבד בתעשייה הצבאית והיה ראש מיזם רובה התבור.

==ביוגרפיה ==
רוזן (במקור רוזנשטוק) נולד בשכונת התקווה בתל אביב, הוריו עלו לארץ ישראל מברית המועצות. בגיל שבע התייתם מאביו ומשפחתו עברה לבת ים. למד בתיכון "חשמונאים" בעיר. ב-1970 התגייס לצה"ל ושירת כלוחם וכקצין בחטיבת גולני. במלחמת יום הכיפורים שימש סגן מפקד פלוגה בגדוד 17, גדוד קורס המ"כים של החטיבה. הוא הוביל כוח מחלקתי במהלך ניסיון כיבוש החרמון. בתום המלחמה מונה למפקד פלוגה שהוצבה במובלעת הסורית ברמת הגולן.

לאחר שחרורו למד הנדסת חומרים והנדסה גרעינית באוניברסיטת באר שבע. עבד במפעל "מרכבה" במרכז שיקום ואחזקה שבתל השומר. ב-1980 החליט לחזור לשירות קבע, מונה לסגן מפקד גדוד ויצא ללימודים במכללה לפיקוד ולמטה. במלחמת לבנון הראשונה הצטרף לחפ"ק אוגדה 96. בעקבות פציעתו של מפקד גדוד 12 בחטיבת גולני, מונה למחליפו ופיקד על הגדוד בהמשך הלחימה. לאחר מכן שירת כמפקד קורס קציני חי"ר בבה"ד 1. בתפקידיו הבאים שימש ראש ענף אמצעי לחימה חי"ר וראש תורת חי"ר-צנחנים במפקדת חילות השדה בשנים 1986-1988 מפקד חטיבת חי"ר מילואים, חטיבה 408. בשנים 1988–1990 שירת כמפקדה השני של עוצבת קלע דוד המפעילה נשק מונחה מדויק ולאחר מכן שירת במפקדת השליטה המטכ"לית למבצעים מיוחדים, שעסקה בין השאר בהכנות לפעילות צה"ל בעיראק בתקופת מלחמת המפרץ. ב-1992 השתחרר משירות הקבע.

הוא מונה לסגן ראש אגף השיווק בתעשייה הצבאית, בעקבות החלטת צה"ל להעביר את יחידות החי"ר שלו לשימוש ברובי M-16 במקום רובה הגליל, תוצרת התעשייה הצבאית, מונה רוזן לראש מיזם פיתוח רובה סער חדש, רובה ה"תבור". בהמשך דרכו בחברה הוא שימש מנהל מפעל התחמושת "צורף". בשנת 1996 מונה למנכ"ל חברת תדירגל לייצור מתכת. ב-1999 חזר לתעשייה הצבאית ומונה לסמנכ"ל ומנהל חטיבת הנשק הקל. בתפקיד זה חזר למיזם התבור ופעל לקידום קליטתו בצה"ל.

נהרג בתאונת דרכים והלווייתו התקיימה ב-29 בנובמבר 2023.
יולי 1989 בעת טקס החלפת מפקדים – מוטי רוזן קיצוני מימין על הבמה


== קישורים חיצוניים ==
* 

== הערות שוליים ==

קטגוריה:מפקדי עוצבת קלע דוד
קטגוריה:סגל התעשייה הצבאית
קטגוריה:מפקדי גדודים בחטיבת גולני
קטגוריה:מפקדי גדוד גפן
קטגוריה:מפקדי חטיבות חי"ר במילואים
קטגוריה:אלופי-משנה בצה"ל
קטגוריה:בוגרי תיכון חשמונאים (בת ים)
קטגוריה:בוגרי אוניברסיטת בן-גוריון בנגב
קטגוריה:חיילי חיל הרגלים במלחמת יום הכיפורים
קטגוריה:מפקדי גדודים במלחמת לבנון הראשונה
קטגוריה:חיילי חיל הרגלים במלחמת לבנון הראשונה
קטגוריה:ישראלים שנולדו ב-1952
קטגוריה:ישראלים שנפטרו ב-2023
ג'וליה זהר

ג'וליה זהר (בערבית: جوليا زهر, נולדה ב-1955) היא אשת עסקים ערבייה ישראלית נוצרית, בעלים ומנכ"לית של מפעל אל-ארז. היא האישה הראשונה שמנהלת מפעל בחברה הערבית<ref> [https://www.youtube.com/watch?v=HyCiel8Zl3c התאחדות התעשיינים מרחב צפון, סרטון יוטיוב לרגל הענקת אות התעשייה.]</ref> ויו"ר קרן "מסירה" של ארגון הג'וינט. זוכת אות התעשייה "מטעם התאחדות התעשיינים - מחוז צפון" ב-2015 ואחת מ-50 הנשים המשפיעות של גלובס לשנת 2019.

== ביוגרפיה ==
זהר למדה חינוך באוניברסיטת חיפה והייתה מורה למתמטיקה ועוזרת למנהל ברשת בתי הספר "מפתן". לאחר עיסוק רב-שנים בהוראה ובחינוך, פרשה זוהר מתחום זה בשנת 2003 לאחר שהתאלמנה מבעלה אסעד. בניסיון לשמר את מפעל חייו, החלה לנהל את מפעל "אל ארז" שהקים.

=== אל ארז ===

"אל ארז" הוא מפעל לייצור טחינה וחלבה. תוצרת המפעל משווקת בישראל ומשנת 2005, גם בעולם - בעיקר בארצות הברית. מוצר המפעל זכה במקום הראשון באיכות המוצר בהשוואה לאחרים, בבדיקת תוכנית התחקירים "כלבוטק" בשנת 2013. המפעל בבעלות משפחת זהר, לאחר שהועבר לשליטתם של ג'וליה וילדיה לאחר פטירתו של בעלה.

===פעילות חברתית===
זהר פעילה חברתית ומשמשת כיו"ר ההנהלה של קרן "מסירה" של הג'וינט למען בעלי מוגבלויות בחברה הערבית. היא זכתה באות התעשייה במחוז צפון לשנת 2015, לאור תרומתה לקהילה ולתעסוקה בצפון. ביוני 2020, הודיעה זהר ברשתות החברתיות כי חברת אל-ארז הודיעה שתממן קו סיוע לקהילת הלהט"ב בחברה הערבית. חברת הכנסת עאידה תומא סלימאן והקרן החדשה לישראל תמכו בתרומתה לצד תרומתה של זהר לקו הסיוע. החברה ספגה על כך ביקורת וקריאות לחרם צרכנים מצד גורמים שמרניים בחברה הערבית. בפועל, הקריאות להחרים את המותג הביאו לתוצאה ההפוכה, עם זינוק במכירות בשיעור של כ-28%.<ref></ref><ref></ref> זוהי הייתה לפעם הראשונה שחברת מזון ישראלית בבעלות ערבית הביעה תמיכה פומבית בקהילה הגאה.

זהר מתגוררת בנצרת ואם לשניים. בנה יוסף מנהל את חברת הבת אל ארז US שפועלת בארצות הברית.

== פרסים ==
2021- אות אבירות מרכז פרס לשלום ולחדשנות<ref></ref>

2022 - תואר דוקטור לשם כבוד מאוניברסיטת בר-אילן

== קישורים חיצוניים ==
* 
* 

== הערות שוליים ==

קטגוריה:מנכ"ליות ישראליות
קטגוריה:מנכ"לים ישראלים
קטגוריה:ערביות נוצריות ישראליות
קטגוריה:ערבים נוצרים ישראלים
קטגוריה:מורות למתמטיקה בישראל
קטגוריה:מורים למתמטיקה בישראל
קטגוריה:פעילות חברתיות ישראליות
קטגוריה:פעילים חברתיים ישראלים
קטגוריה:נצרת: אישים
קטגוריה:נשות עסקים ישראליות
קטגוריה:אנשי עסקים ישראלים
קטגוריה:ישראליות זוכות פרסים
קטגוריה:דירקטוריות ישראליות
קטגוריה:דירקטורים ישראלים
קטגוריה:בוגרי תיכון סנט ג'וזף (נצרת)
קטגוריה:בוגרות אוניברסיטת חיפה
קטגוריה:בוגרי אוניברסיטת חיפה
קטגוריה:פעילות למען זכויות להט"ב בישראל
קטגוריה:מקבלות תואר דוקטור לשם כבוד מאוניברסיטת בר-אילן
קטגוריה:מקבלי תואר דוקטור לשם כבוד מאוניברסיטת בר-אילן
קטגוריה:פעילים למען זכויות להט"ב
קטגוריה:ישראליות שנולדו ב-1955
קטגוריה:ישראלים שנולדו ב-1955
בג"ץ בבלי נגד בית הדין הרבני הגדול

בג"ץ בבלי נגד בית הדין הרבני הגדול הוא אחד מפסקי הדין הבסיסיים בדיני המשפחה בישראל. פסק הדין ניתן בשנת 1994 בבית המשפט העליון בשבתו כבית המשפט הגבוה לצדק, בהרכב של שלושה שופטים: נשיא בית המשפט העליון מאיר שמגר, המשנה לנשיא אהרן ברק והשופט שלמה לוין. החידוש העיקרי בפסק הדין הוא החלת הלכת השיתוף בין בני הזוג, זאת כנגד קביעתו של בית הדין הרבני להפרדה רכושית.

== הבסיס המשפטי ==
בבסיס המקרה עומדים שני חוקים:
* חוק שיווי זכויות האישה, התשי"א-1951
* חוק שיפוט בתי דין רבניים (נישואין וגירושין), תשי"ג-1953.

== המקרה ==
יחסיהם של בני הזוג בבלי עלו על שרטון, עת ששמואל בבלי הגיש תביעה לגירושין הוא כרך לתביעתו הן את עניין המזונות והן את חלוקת הרכוש. לאחר שבני הזוג התגרשו הגישה חווה בבלי תביעה לבית המשפט המחוזי לעניין חלוקת הרכוש, אולם תביעתה נדחתה ונקבע כי הסמכות לדון בעניינם נתונה לבית הדין הרבני האזורי בתל אביב-יפו. בית הדין הרבני דחה את תביעת חווה בבלי למחצית רכושו של בעלה שמואל בבלי, בפוסקו כי הלכת השיתוף בנכסי בני הזוג אינה חלה בבתי הדין הרבניים.
חווה בבלי עתרה כנגד פסק דין זה לבית הדין הגבוה לצדק בטענה כי פסק הדין של בית הדין הרבני בטל הואיל והוא פוגע בחוק שיווי זכויות האישה תשי"א-1951.

== הכרעת בית המשפט העליון ==

בית המשפט העליון תמך יסודותיו בהלכת השיתוף ופסק על פיה. במקרה דנן, חזקה על בני הזוג בבלי שניהלו משק בית משותף ואורח חיים תקין, ושכל הרכוש שנצבר על ידיהם במהלך החיים המשותפים שייך לשניהם בחלקים שווים. לפיכך קבע בית המשפט העליון שעל בית הדין הרבני לפסוק על פי הלכת השיתוף.

עיקרון זה, שלפיו בית הדין הרבני צריך לפסוק על פי החוק וההלכה האזרחיים, לא הוגבל אך ורק להלכת השיתוף. בפסק דין זה קבע בית המשפט העליון כי: "על כל בתי הדין הדתיים להפעיל, בסוגיות "אזרחיות" נלוות שאינן חלק מענייני המעמד האישי (כפי שדיבור זה מתפרש על-פי דין המדינה) הנתון לסמכותם, את המשפט האזרחי הכללי, כפי שפורש על ידי בית המשפט העליון". משמעות פסק זה היא כי מלבד בסוגיות הקשורות לנישואין וגירושין, על בית הדין הרבני לפסוק בהתאם לנורמות המשפטיות האזרחיות. בכך, נשללה סמכותו לשפוט על פי כללים הלכתיים בענייני רכוש הכרוכים בתביעת גירושין שהוגשה בבית דין.

==לקריאה נוספת==
* רות הלפרין-קדרי, "פלורליזם משפטי בישראל: בג"ץ ובתי הדין הרבניים בעקבות בבלי ולב", עיוני משפט כ-683, תשנ"ז

== קישורים חיצוניים ==
* [http://www.cwj.org.il/orc/226 קישור לפסק הדין המלא] באתר (מרכז צדק לנשים)
* 
* 
* 

== הערות שוליים ==

קטגוריה:ישראל: דיני משפחה
בבלי נגד בית הדין הרבני
קטגוריה:פסקי דין בענייני יחסי דת ומדינה בישראל
קטגוריה:פסקי דין של בג"ץ בשנת 1994
ראובן הקר

ראובן פלגי הקר (נולד ב-2 ביולי 1952) הוא במאי סרטים דוקומנטריים ותסריטאי ישראלי ופרופסור חבר נלווה לקולנוע וטלוויזיה באוניברסיטת תל אביב.

==קורות חייו==
הקר למד בבית הספר הריאלי שבחיפה והיה חניך הפנימייה הצבאית לפיקוד. עם גיוסו לצה"ל התנדב לצנחנים. בצנחנים עבר הקר מסלול הכשרה כלוחם והשתתף באימונים ופעילות מבצעית במסגרת הגדוד והחטיבה, וכן עבר קורס מ"כים חי"ר וקורס קציני חי"ר. לאחר סיום הקורס שב לחטיבה, שימש כמפקד מחלקה ולחם במלחמת יום הכיפורים. בהמשך שימש כמפקד פלוגת צנחנים והשתתף ב-1976 במבצע אנטבה. לאחר מכן שימש כסגן מפקד גדוד הנח"ל המוצנח בין היתר במבצע ליטני ובמבצע שלכת. לאחר מכן השתחרר מצה"ל בדרגת רב-סרן. בשירות המילואים כיהן כמפקד גדוד צנחנים.

לאחר שחרורו למד קולנוע באוניברסיטת תל אביב והיה לבמאי סרטים דוקומנטריים ולתסריטאי. בנוסף המשיך בקריירה אקדמית והיה לפרופסור ולראש החוג לקולנוע באוניברסיטת תל אביב. בין הסרטים שביים ניתן למנות את "בוקיטו", "רובאים" ו"פיונים". בין היתר לקח חלק ביצירת הסרט התגנבות יחידים.

אחיו הגדול הוא תא"ל שמעון נוה.

==קישורים חיצוניים==

* גלעד אמיליו שנקר, [https://www.youtube.com/watch?v=kRPSxm5YN2I ריאיון עם ראובן הקר], בתוכנית "חי בסרט", הטלוויזיה החינוכית
* סימה קדמון, [http://www.jpress.nli.org.il/Olive/APA/NLI_heb/SharedView.Article.aspx?href=MAR%2F1990%2F01%2F19&id=Ar08200&sk=C574EF27 דור של נכים], מעריב, 19 בינואר 1990.

==הערות שוליים==

 
קטגוריה:במאי קולנוע ישראלים 
קטגוריה:בוגרי החוג לקולנוע וטלוויזיה באוניברסיטת תל אביב
קטגוריה:חוקרי קולנוע ישראלים
קטגוריה:סגל אוניברסיטת תל אביב: קולנוע וטלוויזיה
קטגוריה:בוגרי הפנימייה הצבאית לפיקוד חיפה
קטגוריה:רבי-סרנים בצה"ל
קטגוריה:ישראלים שנולדו ב-1952
קטגוריה:חדרה: אישים
מצר דולפין ויוניון

מצר דולפין ויוניון (באנגלית: Dolphin and Union Strait) הוא מצר ים בנונאווט ובטריטוריות הצפון-מערביות של קנדה, המפריד בין האי ויקטוריה לבין היבשת ומחבר את מפרץ אמונדסן (Amundsen Gulf) מצפון-מערב עם מפרץ קורוניישן (Coronation Gulf) מדרום-מזרח.

המצר הוא אחד המעברים במעבר הצפון-מערבי.

==קישורים חיצוניים==

==הערות שוליים==

דולפין ויוניון
דולפין ויוניון
דולפין ויוניון
אלי ברדה

אליהו (אלי) ברדה (נולד ב-כ"ז בשבט ה'תשי"ז 29 בינואר 1957) הוא פוליטיקאי ישראלי שכיהן כראש עיריית מגדל העמק משנת 1998 עד לשנת 2024.

==ביוגרפיה==
ברדה נולד בטבריה. בנערותו עברה משפחתו להתגורר במגדל העמק. ברדה בעל תואר ראשון בהיסטוריה של המזרח התיכון מאוניברסיטת חיפה ותואר שני ביחסים בינלאומיים מאוניברסיטת חיפה.

== קריירה צבאית ==
ברדה שירת בצה"ל במשך 22 שנים כקצין ההדרכה של חטיבת גולני וקצין הדרכה בפיקוד הצפון. ב-1998 השתחרר משירות הקבע בדרגת סגן-אלוף.

== ראש העיר מגדל העמק ==
בנובמבר 1998 התמודד בבחירות המקומיות בראשות רשימת מפלגת גשר וכמועמדה לראשות העיר מגדל העמק. הוא ניצח בסיבוב השני את סוזן עמור, רעייתו של ראש העיר היוצא שאול עמור. ב-2002 עבר למפלגת הליכוד, יחד עם ראש המפלגה דוד לוי. הוא נבחר לראשות העיר גם בבחירות 2003, 2008 (ברוב של 64%) ב-2013 (ברוב של 70%) לאחר שניצח את עמוס גלם וב-2018 (ברוב של 56.97%) לאחר שניצח את יקי בן חיים.

ברדה דגל בפרויקטים של התנדבויות, עליהם קבלה העיר פרסים והוקרה לאורך השנים. בשנת 2009 הוקמה היחידה להתנדבות עירונית בהובלת אילנה פרץ עייש. היחידה הפכה מודל למערך המתנדבים לשעת חירום שאומץ ברמה הארצית, ייצוג משרד הרווחה בגרמניה ופולין בנושא הפעלת מתנדבים ועוד<ref></ref>.

בפעם העשירית יזם בשנת 2022 במגדל העמק את הבאת האנימציה והקומיקס לגליל באירוע של פסטיבל האנימיקס.

לקראת הבחירות המקומיות בשנת 2024 הודיע על פרישתו מהחיים הפוליטיים, בבחירות נבחר יקי בן חיים לראשות העיר.

=== פרסים לעיריית מגדל העמק ===
בשנות כהונתו זכתה עיריית מגדל העמק בפרסים מהם:

* מגן שר הרווחה
* 2017 אות קהילה מתנדבת

* מאי 2022 אות 'עשות משפט ואהבת חסד'<ref></ref>

== תפקידים ציבוריים נוספים ==
מ-2014 הוא כיהן בנוסף גם כיו"ר האספה הכללית של מרכז השלטון המקומי וכחבר בחבר הנאמנים של הסוכנות היהודית.

== פלילים ==
בשנת 2005 נחשד בהטרדה מינית כלפי אישה כבת 30, שעבדה עם ברדה בתקופת מערכת הבחירות לראשות העיר בנובמבר 2003.<ref></ref>

בשנת 2016 נחקר שפרסם אודות חוב של עמוס גלם בעת שהתמודד מולו בבחירות לרשויות המקומיות ב-2013.<ref></ref>

==חיים אישיים==
ברדה נשוי לרותי, ואב לארבעה. בנו איתי ברדה, הוא מנכ"ל חברת הגמל והפנסיה של בית ההשקעות הלמן-אלדובי (מונה לתפקיד בינואר 2015).

==קישורים חיצוניים==

* [https://web.archive.org/web/20150702003338/http://www.migdal-haemeq.muni.il/agapim/lishkatroshhair/Pages/default.aspx אלי ברדה] באתר מגדל העמק

==הערות שוליים==

קטגוריה:ראשי עיריית מגדל העמק
קטגוריה:ראשי רשויות מקומיות מטעם הליכוד
קטגוריה:ראשי רשויות מקומיות מטעם גשר
קטגוריה:בוגרי אורט רוגוזין מגדל העמק
קטגוריה:בוגרי אוניברסיטת חיפה
קטגוריה:סגני-אלופים בצה"ל
קטגוריה:ישראלים שנולדו ב-1957
אליפות צרפת בטניס 1947

אליפות צרפת 1947 הייתה תחרות טניס שנערכה על מגרשי חימר באצטדיון רולאן גארוס בפריז. התחרויות התחילו ב-14 ביולי והסתיימו ב-26 ביולי. זו הייתה האליפות ה-46 מאז ייסודה. בשנים 1946-1947 התחרויות נערכו לאחר אליפות וימבלדון של אותה שנה. 

לראשונה בתולדות הטורניר טניסאי צרפת לא השתתפו באף משחק גמר.

==התחרות==
===תחרות הגברים===
בתחרות זו השתתפו 82 טניסאים שחולקו ל-8 בתים. לקראת התחרות המשתתפים החזקים דורגו כדלקמן:

# תום בראון (), הודח בחצי גמר
# באדג' פאטי (), הודח בסיבוב הרביעי
# מרסל ברנר (), הודח בחצי הגמר
# איבון פטרה (), הודח ברבע הגמר
# יוז'ף אשבות (), ניצח בתחרות
# ג'ובני קוצ'לי (), הודח ברבע הגמר
# אריק סטארגס ( דרום אפריקה), הפסיד בגמר
# אנריקה מוראה (), הודח בסיבוב השלישי
# מרצ'לו דל בלו (), הודח בסיבוב השלישי
# ויליאם סידוול (), הודח בסיבוב השלישי
# רוברט אבדלסלם (), הודח בסיבוב הרביעי
# מריו בלרדינלי (), הודח בסיבוב הרביעי
# ולדימיר צ'רניק (), הודח בסיבוב השלישי
# יוסטס פאנין ( דרום אפריקה), הודח בסיבוב הרביעי
# ג'פרי פאיש (), הודח בסיבוב השני
# טוני מוטרם (), הודח בסיבוב הרביעי

מנצח תחרות של שנת 1946 מרסל ברנר () הודח בחצי הגמר. בגמר התחרות יוז'ף אשבות () נפגש עם אריק סטארגס ( דרום אפריקה) וניצח ב-3 מערכות.

===תחרות הנשים===
בתחרות הנשים השתתפו 38 טניסאיות שחולקו ל-4 בתים. כמו בתחרות הגברים, הטניסאיות החזקות זכו לדירוג:

# מרגרט אוסבורן (), מנצחת תחרות 1946, הודחה בחצי גמר
# דוריס הארט (), הפסידה בגמר
# לואיז ברוף (), הודחה בחצי הגמר
# נלי לנדרי (), הודחה בסיבוב השני
# פטריסיה טוד (), ניצחה בתחרות
# שיילה סאמרס ( דרום אפריקה), הודחה ברבע גמר
# מגדה רורק (), הודחה ברבע גמר
# ז'וז'ה קרמצי (), הודחה ברבע הגמר
# אלנה סטראובאובה (), הודחה בסיבוב השלישי
# ידוויגה ינדז'ייובסקה (), הודחה בסיבוב השלישי
# אליס וייוורס (), הודחה בסיבוב השלישי
# אנה-מרי סגר (), הודחה בסיבוב השלישי
# מרים דה בורמן (), הודחה בסיבוב השלישי
# מרטה פטרדי (), הודחה בסיבוב השלישי
# אנליזה בוסי (), הודחה בסיבוב השלישי
# דורותי מולר ( דרום אפריקה), הודחה בסיבוב השלישי

מנצחת תחרות 1946 מרגרט אוסבורן () הודחה בחצי גמר. במשחק הגמר פטריסיה טוד () נפגשה עם דוריס הארט () וניצחה ב-3 מערכות.

===תחרות זוגות גברים===
בתחרות השתתפו מספר זוגות. במשחק הגמר יוסטס פאנין ואריק סטארגס ( דרום אפריקה) נפגשו עם תום בראון () וביל סידוול () וניצחו אותם ב-4 מערכות.

===תחרות זוגות נשים===
בתחרות השתתפו 26 זוגות. במשחק הגמר מנצחות תחרות 1946 לואיז ברוף ומרגרט אוסבורן () ניצחו את הזוג האמריקאי הנוסף דוריס הארט ופטריסיה טוד בשתי מערכות. באותה שנה הן ניצחו גם באליפות ארצות הברית הפתוחה.

===תחרות זוגות מעורבים===
בתחרות השתתפו 44 זוגות. במשחק הגמר שיילה סאמרס ואריק סטארגס ( דרום אפריקה) נפגשו עם ידוויגה ינדז'ייובסקה () וכריסטיאן קרלוליס () וניצחו בשתי מערכות.

==קישורים חיצוניים==
* [http://ww2.fft.fr/rolandgarros/pdfpalmares/femmes1947_en.pdf תחרות נשים]
* [http://ww2.fft.fr/rolandgarros/pdfpalmares/hommes1947_en.pdf תחרות גברים]
* [http://www.rolandgarros.com/ האתר הרשמי של אליפות צרפת הפתוחה]
* [http://www.tennisforum.com/showthread.php?t=25064&page=4 נתונים נוספים על האליפות]

צרפת
קטגוריה:אליפות צרפת הפתוחה
קטגוריה:1947 בצרפת
תעלת פארי

תעלת פארי (באנגלית: Parry Channel) היא מצר ים במרכזו של הארכיפלג הארקטי הקנדי. שני שלישים ממנה משתייך מבחינה מנהלית לנונאווט, ואילו שליש (החלק המערבי, ממערב לקו אורך 110 מערב ) לטריטוריות הצפון-מערביות.

רוחבה בנקודה הצרה ביותר הוא כ-45 ק"מ, ואורכה – למעלה מ-1,000 ק"מ.

התעלה שנמצאת על דרך המעבר הצפון-מערבי מפרידה בין איי המלכה אליזבת (יותר ספציפית, האיים ממזרח למערב: דבון, קורנוואליס, באת'ורסט, מלוויל והנסיך פטריק) מצפון לבין שאר שטחי הטריטוריות הצפון-מערביות ונונאווט (דהיינו, איי הארכיפלג הארקטי הקנדי ממזרח למערב: באפין, סומרסט הנסיך מוויילס, סטפנסון, ויקטוריה ובנקס) מדרום, ומקשרת בין מפרץ באפין במזרח לים בופור במערב. היא מורכבת מארבעה מקטעים (ממזרח למערב): לנקסטר סאונד (Lancaster Sound), מצר בארו (Barrow Strait), ויקונט מלוויל סאונד (Viscount Melville Sound) ומצר מקקלור.

התעלה קרויה על שמו של אדמירל משנה אנגלי וחוקר האזור הארקטי ויליאם אדוארד פארי (William Edward Parry; 1790–1855).

==קישורים חיצוניים==

* [http://www.thecanadianencyclopedia.ca/en/article/parry-channel/ תעלת פארי], באתר [http://www.thecanadianencyclopedia.ca/en/ האנציקלופדיה הקנדית] 

==הערות שוליים==

פארי
פארי
פארי
קתלין האנה

קתלין האנה בהופעה של להקת The Julie Ruin. {{כ}} 2013.

קתלין האנה (באנגלית Kathleen Hanna; נולדה ב-12 בנובמבר 1968) היא מוזיקאית, פעילה פמיניסטית ופאנקיסטית אמריקאית. בשנות ה-90 הייתה הסולנית של להקת הפאנק ביקיני קיל, והייתה אחת הנשים הבולטות בתנועת הריוט גירל בתחילת דרכה.

==חייה==
קתלין נולדה בפורטלנד, אורגון בשנת 1968 ועברה עם משפחתה למרילנד בשנת 1971. לאחר גירושי הוריה, חזרה לפורטלנד שם למדה בבית הספר התיכון. אחרי שסיימה את התיכון, עברה להתגורר באולימפיה, וושינגטון שם למדה באוורגרין סטייט קולג'. באותן שנים עבדה קתלין כחשפנית.

קתלין וסטודנטית נוספת באוורגרין סטייט קולג' הקימו תערוכת צילומים שעסקה בסקסיזם ובאיידס, אך מנהלת הקולג' הסירה את התמונות לפני שהתערוכה התקיימה. בתגובה לצנזורה, הקימה קתלין יחד עם שתי חברות גלריית אומנות פמיניסטית עצמאית בשם Reko Muse. בהמשך הקימו שלוש הנשים להקה בשם Amy Carter, שקיימה הופעות לפני התערוכות בגלריה.

בהמשך החלה קתלין לכתוב ולהופיע עם קטעי ספוקן וורד שעסקו בסקסיזם ובאלימות נגד נשים, נושאים שנחשפה אליהם כשהתנדבה בארגון הנאבק באלימות במשפחה, ולאחר כשנתיים נטשה את הספוקן וורד לטובת עיסוק נרחב יותר במוזיקה. בשנת 1989 הקימה קתלין את הלהקה Viva Knievel ויצאה איתה לסיבוב הופעות של חודשיים ברחבי ארצות הברית. זמן קצר לאחר מכן התפרקה הלהקה, וקתלין שבה לאולימפיה, שם הכירה והחלה לשתף פעולה עם טובי וייל, סטודנטית נוספת באוורגרין קולג' שהייתה באותו הזמן חברה בלהקת הפאנק The Go Team, ויחד איתה הקימה את להקת ביקיני קיל.

קתלין האנה וביקיני קיל. 1991.

עד לשנת 1997 הייתה קתלין הסולנית של להקת ביקיני קיל שלימים נודעה כאחת מחלוצות תנועת הריוט גירל. רבים משירי הלהקה עסקו בסוגיות פמיניסטיות, בגזענות, התנגדות לתרבות המיינסטרים ובמהפכנות. הלהקה הוציאה בשנות פעילותה שני אלבומים, מספר סינגלים ושני אוספים. שנה לאחר התפרקות הלהקה יצא אלבום נוסף תחת השם The Singles, שכלל מספר סינגלים שהוקלטו בין השנים 1993–1995.

לאחר ההתפרקות של ביקיני קיל, המשיכה קתלין את הקריירה המוזיקלית שלה עם הלהקות Le Tigre ו-The Julie Ruin.

בשנת 2016 שיחקה בתפקיד קטן בקומדיה הרומנטית "הרומן של מגי" בבימויה של רבקה מילר.

==פעילותה כפמיניסטית==
קתלין החלה להתעניין בפמיניזם בגיל תשע, לאחר שצעדה עם אמה בוושינגטון בצעדה בה דיברה הפעילה הפמיניסטית גלוריה סטיינם. אירוע זה השאיר רושם רב על קתלין, שבהמשך החלה להזדהות כפמיניסטית רדיקלית. במהלך השנים לקחה קתלין חלק פעיל בתנועה הפמיניסטית. בהופעות רבות של להקת ביקיני קיל העלתה את גישת "נשים מקדימה", לפיה נשים צריכות לתפוס באופן אקטיבי מקום בקדמת הבמה, מתוך ניסיון לאפשר לנשים להרגיש יותר רצויות בהופעות, ולמנוע הטרדות מיניות והצקות מצד גברים.

==קישורים חיצוניים==

* 

==הערות שוליים==

קטגוריה:זמרות אמריקאיות
קטגוריה:זמרים אמריקאים
קטגוריה:מוזיקאי פאנק (Punk)
קטגוריה:פמיניסטיות אמריקאיות
קטגוריה:פמיניסטים אמריקאים
קטגוריה:גיטריסטיות אמריקאיות
קטגוריה:מתופפות אמריקאיות
קטגוריה:חשפניות
קטגוריה:אתאיסטיות אמריקאיות
קטגוריה:אתאיסטים אמריקאים
קטגוריה:בוגרי מכללת המדינה של אוורגרין
קטגוריה:אמריקאיות שנולדו ב-1968
קטגוריה:אמריקאים שנולדו ב-1968
אייר (סקוטלנד)

אייר (בסקוטית: Ayr; בגאלית סקוטית: Inbhir Àir – "שפך הנהר אייר") היא עיר המהווה את המרכז המנהלי של מחוז דרום איירשייר שבסקוטלנד.

==היסטוריה==
אייר נוסדה על ידי ויליאם הראשון, מלך סקוטלנד ב-1205. מאז 1261 התקיימו בעיר ירידים שנתיים. בתקופה ההיא מנתה אוכלוסייתה 1,500 תושבים ופעל בה נמל מרכזי בחוף המערבי של סקוטלנד. בין השנים 1301 – 1312, במהלך מלחמות העצמאות של סקוטלנד, היא נכבשה על ידי אנגליה.

ב-26 באפריל 1315, התכנס באייר הפרלמנט הראשון של סקוטלנד בראשותו של רוברט הראשון, מלך סקוטלנד. מאוחר יותר, בתקופתו של אוליבר קרומוול, שימשה העיר כבסיס וכמבצר לחלק מאנשיו. קרומוול בנה חומה ענקית סביב לאזורים מסוימים בעיר, שאת רובם ניתן עדיין לראות עד היום והם מהווים את מצודת העיר. מגדל סנט ג'ון היה במקור חלק מכנסייה, אך זו נחרבה. כיום המגדל מוגן על ידי תושבי האזור המבוצר במסגרת אגודת ידידים. עם השלמת בנייתם של מחנות צבאיים באזור המצודה ב-1795 החלה להיות במקום נוכחות צבאית קבועה.

==גאוגרפיה==
אייר היא עיר חוף השוכנת על שפך הנהר אייר. נהר זה נשפך לשפך הנהר קלייד. מחופו של האי אראן הסמוך ניתן לראות ביום בהיר את הקצה הצפוני של צפון אירלנד. רוב השטח סביב לעיר שטוח ומשמש לגידול בקר למשק החלב. מדרום לאייר השטח גבוה יותר מרוב שטחי המחוז. אייר שוכנת כ-55 ק"מ מדרום-מערב לגלאזגו.

==כלכלה==
כלכלת אייר פרחה במשך השנים בעיקר בשל סמיכותה של העיר לנהר אייר. ספינות שנבנו על שפך הנהר במאה ה-18 שיפרו את כלכלת העיר. בין השנים 1833 – 1901, נבנו 143 ספינות ודוברות על ידי חברת בניית הספינות של סמואל ב, נייט. ב-1960 הופסקה עבודת תיקוני הספינות באייר כאשר החברה העביר את פעילותה לעיר טרון.

חלקו הצפוני של הנהר עדיין פועל כנמל מסחרי בימינו, בעיקר לייצוא פחם. בנוסף, שימשו נהר אייר והנהר דון לדיג של דגי סלמון. אלה יוצאו דרך נמל אייר.

תוצרי ענף הטקסטיל, כמו שטיחים ובטנות, היו חשובים לכלכלת העיר עד שבשנות השבעים של המאה ה-20 נסגרו בתי החרושת. בכך נגרמה אבטלה נרחבת באייר. רבים מבתי החרושת הישנים עדיין עומדים על תילם וניתן לראותם בשדרות מק'קאלס וברחוב ווקר שבצפון העיר, אף שרבים מהמבנים הללו נטושים ובלתי בטוחים. כמו כן היה קיים בעיר מפעל גדול לייצור דשנים ושאר מוצרים חקלאיים וגם מפעל זה נסגר, אך חלקים ממנו מושכרים לעסקים מקומיים.

אייר גם הייתה מרכז מסחרי לדרום סקוטלנד כאשר נפתחה בה חנות הכלבו הראשונה ב-1896. בשנות השבעים של המאה ה-20, פרחה אייר כאשר נפתח בה סניף של רשת מרקס אנד ספנסר וב-1988 נפתח בה מרכז הקניות הראשון, מרכז קייל. ב-1993 נפתחו באייר מרכזי קניות פתוחים וב-2006 נפתח מרכז הקניות המרכזי של העיר עם חניון תת-קרקעי של 500 מכוניות. 

במהלך המאות ה-19 וה-20 הפכה אייר ליעד תיירות פופולרי, הודות לחופיה החוליים ולמסילת הברזל שנסללה ב-1840 וקישרה אותה לגלאזגו.

==ערים תאומות==
* 

==קישורים חיצוניים==

* 

==הערות שוליים==

קטגוריה:סקוטלנד: ערים
קטגוריה:סקוטלנד: ערי נמל
קטגוריה:יישובים שהוקמו במאה ה-13
Diva

Diva (בעברית: דיווה) הוא שיר של הזמרת האמריקאית ביונסה מאלבומה השלישי I Am... Sasha Fierce. השיר יצא כסינגל השלישי מן האלבום יחד עם השיר "Halo" ב-20 בינואר 2009. השיר נכתב והופק על ידי ביונסה, שונדרא קרוופור ושון גראט. זהו שיר מסוג R&B עם נגיעות של Hip hop, ונושא גמגומי פעימה. השיר מדבר על עצמאותה של אישה ועל העצמה נשית.

Diva זכה לביקורות מעורבות ממבקרי המוזיקה. השיר הגיע למקום ה-19 במצעד הבילבורד הוט 100 של ארצות הברית, והגיע למקום ה-3 במצעד ההיפ הופ וה-R&B של ארצות הברית. השיר הגיע למעמד זהב בארצות הברית עם מכירות של מעל ל-500 אלף עותקים. למרות שהשיר שוחרר באופן רשמי רק בארצות הברית, השיר הופיע במצעדי סינגלים באוסטרליה, אירלנד, הולנד, ניו זילנד, ובריטניה.

לשיר יצא וידאו קליפ בו נראית ביונסה רוקדת יחד עם רקדניות ריקוד המזכיר לזה של "", ואף מחליפה כמה וכמה תלבושות במהלך הקליפ. גם הקליפ השיר קיבל ביקורות. נכון למרץ 2018 לקליפ השיר מעל ל-170 מיליון צפיות בערוץ ה-vevo של ביונסה.

== מיקומי שיא ==

== קישורים חיצוניים ==

קטגוריה:שירי ביונסה
קטגוריה:שירים באנגלית
קטגוריה:שירים שנכתבו על ידי ביונסה
קטגוריה:שירים שהופקו על ידי ביונסה
קטגוריה:וידאו קליפים שבוימו על ידי מלינה מצוקס
קטגוריה:וידאו קליפים בשחור-לבן
קטגוריה:שירים עם נושאים פמיניסטיים
קטגוריה:שירי היפ הופ אמריקאיים
קטגוריה:סינגלים שהגיעו למקום הראשון במצעד שירי הדאנס קלאב
Ego (שיר של ביונסה)

Ego (בעברית: אגו) הוא שיר של הזמרת האמריקאית ביונסה מאלבומה השלישי I Am... Sasha Fierce. השיר יצא כסינגל החמישי מן האלבום ב-19 במאי 2009. השיר נכתב על ידי אלביס ויליאמס, הורלד לילי וביונסה, והופק על ידי בלאק אלביס וביונסה. זהו שיר מסוג R&B. לשיר יצא גם גרסת רמיקס רשמית בשיתוף אמן ההיפ הופ קניה וסט. תחילה תוכנן השיר לצאת בינואר 2009 יחד עם השיר "Halo", אך לבסוף השיר בוטל כסינגל והוחלף על ידי "Diva".

"Ego" נכתב במקור עבור זמרת מישל כריסאט, אך נדחה. לאחר מכן הציעו כותביו את השיר לביונסה, שנענתה לבקשה, והכניסה את השיר לגרסת הדלוקס של I Am... Sasha Fierce. בשיר ביונסה שרה על אהבתה ל"אגו גדול" בענייני אהבה. השיר קיבל ביקורות טובות ממבקרי המוזיקה, ששיבחו את ביצועיה הקוליים של ביונסה בשיר ואת בחירתה להציג כמה ממגבלות הקול שלה בחלק מהשיר. כמו כן, מבקרים גם ציינו שהשיר משלב אלמנטים משני הצדדים של האישיות המוזיקלית המפוצלת של ביונסה שמהם בנויים האלבום. גרסת הרמיקס של השיר הייתה מועמדת לפרס שיתוף הפעולה הראפ הטוב ביותר בטקס פרסי גראמי ה-52.

"Ego" הפך לשיר החמישי ברציפות מהאלבום של ביונסה שהגיע לטופ 40 במצעד הבילבורד הוט 100 של ארצות הברית, כשהגיע למקום ה-39. בנוסף, השיר הגיע למקום השלישי במצעד ההיפ הופ וה-R&B של ארצות הברית, והגיע למעמד סינגל זהב בארצות הברית עם מכירות של מעל 500 אלף עותקים, ואף הגיע למעמד זהב גם בניו זילנד. אף על פי שהשיר לא יצא רשמית במקום אחר מלבד ארצות הברית, הוא הגיע למקום ה-11 במצעד הפזמונים של ניו זילנד, ולמקום ה-60 בבריטניה. לשיר יצא וידאו קליפ שביים פרנק גטסון ג'וניור. ביונסה הייתה שותפה בבימויו, וזהו היה הבימוי הראשון שלה לקליפ שלה. גם לגרסת הרמיקס צולם וידאו קליפ בהשתתפותו של קניה וסט.

== מיקומי שיא ==

==קישורים חיצוניים==

קטגוריה:שירי ביונסה
קטגוריה:שירים באנגלית
קטגוריה:שירים שנכתבו על ידי ביונסה
קטגוריה:שירים שהופקו על ידי ביונסה
קטגוריה:וידאו קליפים בשחור-לבן
ספיחה תחילית

בבלשנות, סְפִיחָה תְּחִלִּית (בלועזית: פְּרוֹתֵזָה או פְּרוֹסְתֵזָה), או סְפִיחַת הֶגֶה תְּחִלִּי, היא הוספה של צליל או הברה לפני מילה מבלי לשנות את משמעותה של המילה. בכך שונה הספיחה התחילית מן התחילית המוספית. הספיחה התחילית נוספת ביצירת מילים אשר מקורן בשפה קדומה יותר או בשפה זרה. במקרים רבים מקלה הספיחה התחילית על הגיית המילה הנפתחת בצרור עיצורים.

הספיחה התחילית הנפוצה ביותר בשפה העברית היא א' מקדימה (א' פרוסתטית). א' זו קיימת עוד מתקופת העברית המקראית, וישנן מילים אשר נכתבות עם הא' המקדימה ובלעדיה במקומות שונים במקרא. שתי דוגמאות לכך הן המילים "אתמול" ו"אצעדה":
* לעומת , וכן הפסוק המקביל בתורה: .
* לעומת .
שמות זרים אחרים, כמו המלך חשירש אשר הפך במקרא לאחשוורוש, נשאלו מן השפה הפרסית.

במשך הדורות שימשה הא' גם ביצירה של מילים שאולות, לרוב שמקורן ביוונית, לעיתים לאחר שהתגלגלה מן היוונית אל הערבית ומשם אל העברית. דוגמאות לכך הן המילים אצטדיון ואסכולה, אשר הד להיעדר הא' המקדימה במקור ניכר בגלגוליהן אל השפה האנגלית: stadium ו-school, בהתאמה. בתחילת המאה העשרים הייתה מקובלת בעברית הצורה "אספורט" במקום הצורה "ספורט" הנהוגה כיום.

בערבית מופיעה גם כן אליף מקדימה בצורת הציווי בבניין فَعَلَ (בניין 1), בצורות העבר, הציווי והמקור בבניינים إِنْفَعَلَ (7), إِفْتَعَلَ (8), إِفْعَلَّ (9) ו-إِسْتَفْعَلَ (10) וב"עשרת השמות", קרי, עשר מילים המתחילות ב-إِ (إسم, إست, إبن ו-إبنة, إثنان ו-إثنتان, إمرؤ ו-إمرأة, إيمن الله ו-إيم الله). כאשר צורות אלה באות באמצע המשפט, הופכת ההמזה על האליף המקדימה מהמזת אל-קטע להמזת אל-וסל, והאליף הופכת להיות אות שותקת. כמו בעברית, גם מילים שאולות ושמות זרים עשו את דרכן אל הערבית תוך הוספת האליף המקדימה, לדוגמה שם הפילוסוף אפלטון, שם אשר התגלגל בצורה זו אל העברית.

בשפות הרומאניות נוספה e מקדימה למילים שבמקורן הלטיני מתחילות באות s ולאחריה עיצור. למשל, המילה status בלטינית הפכה ל-estado בספרדית ו-état או été בצרפתית. האנגלית, אשר שאלה מילים אלה, השמיטה את הספיחה התחילית.

== קישורים חיצוניים ==

* [http://www.safa-ivrit.org/dikduk/prosthetic.php א' פרוסתטית], באתר "השפה העברית"

==הערות שוליים==

קטגוריה:מורפולוגיה (בלשנות)
פרת' (סקוטלנד)

פרת (באנגלית: Perth, בגאלית סקוטית: Peairt) היא עיר במרכז סקוטלנד השוכנת על גדות הנהר טאי . העיר היא המרכז המנהלי של מחוז פרת' וקינרוס ושל המחוז ההיסטורי פרת'שייר. פרת' ידועה בכינוי The Fair City ("העיר ההגונה"), בעקבות פרסום סיפורו של הסופר הסקוטי, סר וולטר סקוט, "העלמה ההגונה מפרת'" (The Fair Maid of Perth) ב-1828. במהלך ימי הביניים המאוחרים העיר נקראה "סנט ג'ון טון (St. John's Toun או Saint Johnstoun) על ידי תושביה בהקשר לכנסייה הראשית שלה שהוקדשה ליוחנן המטביל. שם זה השתמר בשמה של קבוצת הכדורגל המקומית, סט. ג'ונסטון.

מקורו של השם פרת' מהמילה בשפתם של הפיקטים, שמשמעותה "עץ" או "חורשה". המקום היה מיושב מאז התקופות הפרהיסטוריות ושכן על תל שהתרומם מעל מישור ההצפה של הנהר טאי, במקום בו ניתן היה לחצות את הנהר כאשר מימיו ירדו לשפל. האזור המקיף את העיר המודרנית ידוע כאזור שיושב על ידי ציידים-לקטים מהתקופה המזוליתית שהגיעו לכאן לפני יותר מ-8,000 שנה. בקרבת מקום ניצבים אבנים ומעגלי אבנים מהתקופה הנאוליתית המתוארכים כבני 6,000 שנה לערך, לתקופה בה החלה החקלאות באזור.

מנזר סקון (Scone Abbey), שבה ניצבה אבן סקון, שהייתה אבן ההכתרה של מלכי סקוטלנד, הגדילה את חשיבותה של העיר עוד בימים קדומים. פרת' הייתה ידועה כבירת סקוטלנד, עקב היותה מקום המגורים התדיר של חצר המלכות הסקוטית. בראשית המאה ה-12 הוענק לה מעמד של "עיר מלכותית" (Royal burgh) על ידי ויליאם הראשון, מלך סקוטלנד. העיר הייתה לאחת העשירות בסקוטלנד שקווי המסחר שלה הגיעו לצרפת, לארצות השפלה ולמדינות הבלטיות והיא סחרה במוצרים כמו משי ספרדי ויין צרפתי. חלק חשוב באירועי הרפורמציה הסקוטית התרחשו בפרת'. לאחר חקיקתו של חוק ההסדר 1701 התרחשו כאן המרידות היעקוביטיות. העיר נכבשה על ידי תומכי היעקוביטים בשלושה מקרים (1689, 1715 ו-1745). הקמתה של אקדמיית פרת' ב-1760 סייעה להבאתם של ענפי ייצור חשובים לעיר, כמו בדי פשתן, עור, מלבינים וויסקי. עקב מיקומה, הפכה פרת' לצומת דרכים חשוב לרשת מסילות הברזל ותחנת הרכבת הראשונה שלה נפתחה ב-1848.

כיום משמשת פרת' כמרכז לסחר קמעונאי לסביבתה. לאחר ירידת היקף יצור הויסקי בפרת', עברה כלכלת העיר למגוון עיסוקים כמו ביטוח ובנקאות. עקב מיקומה, מכונה העיר "השער להיילנדס". על שמה של פרת' קרויה העיר האוסטרלית, פרת'.

==קישורים חיצוניים==

* 

==הערות שוליים==

קטגוריה:סקוטלנד: ערים
קטגוריה:פרת' וקינרוס
לוכגילפהד

לוכגילפהד (באנגלית: Lochgilphead, בגאלית סקוטית: Ceann Loch Gilb) היא עיירה המהווה את המרכז המנהלי של מחוז ארגייל וביוט שבסקוטלנד. העיירה שוכנת בקצהו של לוך גילפ, שהוא סעיף של לוך פיין ועל גדות תעלת קירנן.

לוכגילפהד הוקמה ב-1790, זמן קצר לאחר השלמת סלילתה של הדרך בין אינוורארי לבין קמפבלטאון. מאז התפתחה העיירה וגדלה. לאחר השלמת כרייתה של תעלת קרינן ב-1801, הפכה העיירה לצומת דרכים חשוב. ב-1830 קושרה לוכגילפהד לעיירה אובן. ב-1831 נבנה בעיירה רציף שסייע לקשר אותה לגלאזגו ולערים ראשיות אחרות. ב-1975, עקב מיקומה המרכזי, נבחרה לוכגילפהד להיות המרכז המנהלי של המחוז, במסגרת ארגון מחדש של השלטון המקומי.

==קישורים חיצוניים==

* 

==הערות שוליים==

קטגוריה:סקוטלנד: ערים
קטגוריה:ארגייל וביוט
קטגוריה:יישובים שהוקמו ב-1790
אבא בומסלא

רבי אַבְרָהָם אַבָּא בֶּן שְׁלֹמֹה, המכונה אַבָּא בּוֹמְסֵלָא, היה רב, מקובל, סופר ומהדיר יהודי אשכנזי במפנה המאה ה-16.

==קורות חיים==
נולד במחצית השנייה של המאה ה-16 בקונפדרציה השווייצרית הישנה, לשלמה שליט. בהיותו בן 17 עברה המשפחה לעיר בומסלא (Mladá Boleslav) שבבוהמיה, ועל שמה כונה בהמשך "אבא בומסלא".

לימים חזר לבזל, שהפכה אז למרכז לדפוס עברי, והחל להדפיס בה ספרים עבריים משל מקובלים יהודים מפורסמים. בשנת ה'שס"ח (1608) הדפיס את ספר "הנפש החכמה" של רבי משה בן שם טוב די לאון, את דרשות ר"י דובריין ואת דרשותיו של רבי יוסף ג'יקטיליה. בשנת ה'שס"ט הוציא לאור את ספרו, "סוד הנשמה", חיבור מוסרי ביידיש שעיקרו ליקוט מספרים שונים, הספר זכה לפופולריות מסוימת ונדפס במספר מהדורות.

==לקריאה נוספת==
* זלמן רייזן, "בומסלא, אברהם אבא בן שלמה", בתוך: לעקסיקאָן פון דער יודישׁער ליטעראַטור און פּרעסע, ורשה: צנטרל, תרע"ד. עמ' 93–94.

==קישורים חיצוניים==
* 
* 

==הערות שוליים==

קטגוריה:סופרים יהודים שווייצרים
קטגוריה:מחברי ספרי מוסר ומחשבה
קטגוריה:מהדירי ספרות תורנית
קטגוריה:סופרים כותבי יידיש
גישת המקור בדיני מס בישראל

קיימות שתי גישות משפטיות אשר מגדירות מה היא ההכנסה החייבת במס. גישה בריטית אשר גורסת שלהכנסה חייב להיות מקור, וגישה אמריקנית שהיא אומרת שזה כל דבר שהוא תוספת לעושר. מדינת ישראל ירשה הגדרת המקור הבריטית (המנדטורית), מגדיר את הכנסה החייב למס כ"הכנסה ממקור", לפיכך בישראל אין הכנסה בהיעדר מקור ואין גם הכנסה במכירת המקור עצמו, כלומר רווח הון אינו חייב לכאורה במס. בשיטה הבריטית שממנו שאפנו את הגישה זו אין אפשרות להגדיר באופן ממצה את המונח הכנסה, מן הפירוט הרחב של מקורות ההכנסה התפתח, בין היתר, הכלל שלפיו תקבול שאינו נובע מאחד המקורות המפורשים אינו מהווה הכנסה חייבת למס. 

לפי פרופסור אדרעי בישראל על אף אימוץ של השיטה זו כאשר סוקרים את הפסיקה הישראלית מגלים אמנם, בתחילת הדרך הישענות על דוקטרינת המקור מטעמי נוחות גרידא, אך בהמשך – גם ניסיונות להרחיב את בסיס המס מעבר לגישה המצומצמת האנגלית, ואין פסיקה חד משמעית אשר שוללת את גישה אמריקאית אשר מאפשרת להטיל מס על כל תוספת לעושר. כך לדוגמה, מוטלים אצלינו מאז שנות השישים מיסים על רווחי הון, סעיף 2(10) - סעיף העוללות המאפשר להוסיף מקורות נוספים לגבות מהם מס ולא רק כאלו שנמצאים מפורש בפקודת מס הכנסה. סעיף זה הופך את רשימת הקורות לרשימה פתוחה, והוא מונע קביעה חד-משמעית כאילו המונח הכנסה כולל רק הכנסות שנקבעו בהוראה מפורשת וברורה בפקודה. 

לפיכך, בהבדל משיטה האנגלית הקלאסית בישראל ההגדרה של ההכנסה יותר רחבה. כיוצא מכך, לא רק ההכנסה שיש לה מקור בפקודה חייבת במס. באקדמיה ישנן המלצות להכיר בכך ואף לשנות את הגישה שאומצה פעם. המלומד פרופ' אדרעי סבור שניתן בכלל לוותר על תורת המקור על ידי הגדרת הכנסה ככלל תוספת ממומשת לעושר (גישה אמריקנית). פרופ' יורן אף מקצין יותר מאדרעי וממליץ בדיונו על גישת המקור להגדיר הכנסה ככלל תקבול שמומש ולקבוע שבמקרה של רווח ממכירת נכס, ימוס רק הרווח הריאלי, ושהרווח יחולק על פני תקופת ההחזקה בנכס. אך לפי הדעות שונות באקדמיה נראה שאם נעשה כן, נבטל את תורת המקור לגמרי.

==ראו גם==
*תורת המקור

==הערות שוליים==

קטגוריה:פקודת מס הכנסה
אנדרטת הנ"ד

סיפור ההתרסקות באתר ההנצחה בגבעת הנ"ד
אנדרטת הנ"ד נמצאת בבקעת הירדן כקילומטר דרומית מזרחית לייט"ב. היא הוקמה לזכר 54 חיילי צה"ל שנהרגו בהתרסק מסוק בבקעת הירדן ב-10 במאי 1977 (כ"ג באייר תשל"ז), אירוע שנקרא אסון הנ"ד.

== תיאור המקום ==
האנדרטה מנציחה את 54 הנופלים באסון הנ"ד. היא בנויה מלוחות אבן היוצרים את האותיות נ"ד ועוצבה בידי הצייר אריה מוסקוביץ. לראש הגבעה מובילה שדרת עצי דקל. בקדמת האנדרטה נמצאת כתובת: "והיו למאורות ברקיע השמים להאיר על הארץ" (). על האנדרטה יש לוחות מתכת עליהם מופיעים סמלי הצנחנים וחיל האוויר וכן שמות 54 הנספים: 44 לוחמים מגדוד 890 ו-10 מצוות חיל האוויר. 

במקום ניטעה חורשה של 54 עצי זית וליד כל עץ נחקקו שמות הנספים באבן. בצד האנדרטה נמצאים שני סלעים, על האחד מופיע סיפור ההתרסקות ועל השני מופיע הסיפור בצורה של שיר שכתב אחד מלוחמי הפלוגה.

אפשר להגיע למקום גם מכביש אלון צומת רימונים, דרך כביש 449. הדרך למקום מכביש 90 עוברת בכפר הפלסטיני עוג'ה א-תחתא ומכביש 449 עוברת למקום דרך צרה ומתפתלת באורך של כ-2 ק"מ.

==היסטוריה==
האנדרטה הוקמה בשנת 1978 ביוזמת המשפחות השכולות על גבעת הנ"ד בבקעת הירדן - מקום התרסקות המסוק. היא נחנכה ב-8 ביוני 1978.

ליד האנדרטה מתקיים טקס הזיכרון השנתי לנופלים באסון, בהשתתפות בני המשפחות השכולות והחברים לנשק. בשנות ה-80 התקיים "מרוץ הנ"ד" שנקודת הסיום שלו הייתה באנדרטת הנ"ד. בגלל בעיות מקרקעין עם המנהל האזרחי אתר גבעת הנ"ד אינו מוכר כאתר הנצחה מוכרז ולכן משרד הביטחון אינו משתתף באחזקתו ואף הועלו הצעות להעבירו למקום אחר. במהלך שנות ה-2000 פעלו תושבי חוות עינות קדם הסמוך לתחזק את המקום. למרות זאת, במלאת 40 שנה לאסון התבצעו באתר עבודות שיקום והרחבה, במימון המשרד והמועצה האזורית. 

במשך שנים הדרך למקום הייתה על שביל כורכר. בשנת 2020 נסללה לגבעה דרך מסודרת על ידי הקרן הקיימת. נכון לפברואר 2024 במקום מחסום, והוא נעול.

לקראת יישום תוכנית טראמפ ביולי 2020 הביעו משפחות הנופלים חשש שגבעת הנ"ד תישאר מחוץ למפת הריבונות של ישראל, והן פנו בנושא זה לראש הממשלה ולשר הביטחון.

==קישורים חיצוניים==

* [http://www.izkor.gov.il/en_c5629830d04489444f69843243acc4ba אנדרטת הנ"ד], באתר יזכור
* [https://web.archive.org/web/20140814233424/http://www.zanhanim.org.il/show_item.asp?levelId=30905&itemId=228&itemType=0 אתר הנ"ד], באתר חטיבת הצנחנים
* [https://www.izkor.gov.il/searchforMemoryCandle/extended-search?monument=76014 שמות הנופלים]

==הערות שוליים==

הנ"ד
קטגוריה:בקעת הירדן
קטגוריה:ייט"ב
ברק לוי

ברק לוי (נולד ב-7 בינואר 1993 בראשון לציון שבישראל) הוא כדורגלן ישראלי המשחק בעמדת השוער בקבוצת הפועל נוף הגליל.

== קריירה ==
לוי התחיל את הקריירה שלו במחלקת הנוער של מכבי תל אביב. ב-23 באפריל 2011 ערך את הופעת הבכורה שלו בקבוצה הבוגרת של המועדון, כשפתח בהרכב בניצחון 1-3 נגד עירוני קריית שמונה. באותה עונה היה שותף לדאבל של קבוצת הנוער. ב-3 בנובמבר 2011 ערך את הופעת הבכורה שלו במסגרת אירופית, בהפסד 2-1 נגד סטוק סיטי בשלב הבתים של הליגה האירופית. בעונת 2011/2012 התמודד על עמדת השוער הראשון מול גיא חיימוב, וערך 20 הופעות בליגה.

בעונת 2012/2013 איבד לוי את מקומו בהרכב לוינסנט אניימה. באותה עונה רשם שמונה הופעות בליגה, בעקבות השתתפותו של אניימה בגביע אפריקה לאומות שנערך באמצע העונה. לאחר עזיבתו של אניימה נשאר לוי כשוער השני במכבי תל אביב, כמחליפו של חואן פבלו קולינאס, וזכה עם מכבי תל אביב בשלוש אליפויות רצופות, בגביע המדינה ובגביע הטוטו.

בקיץ 2015 הושאל לוי לעונה אחת לקבוצת מכבי נתניה, במדיה ערך 23 הופעות בליגת העל. לקראת עונת 2017/2018 חתם בהפועל קטמון ירושלים מהליגה הלאומית.

ב-4 ביולי 2019 חתם בהפועל פתח תקווה.

ב-23 באוגוסט 2020 חתם בבני יהודה תל אביב לעונה אחת.

ב-19 ביולי 2021 חתם בהפועל רעננה.

באוגוסט 2022 חתם בהפועל נוף הגליל.

=== נבחרת ישראל ===
לוי השתייך לסגל הנבחרת הצעירה, ואף השתתף עימה באליפות אירופה לנבחרות צעירות שנערכה בישראל ביוני 2013, כאשר שימש כשוער שני.

== תארים ==
;מכבי תל אביב
* אליפות: 2012/2013, 2013/2014, 2014/2015
* גביע המדינה: 2014/2015
* גביע הטוטו: 2014/2015
;הפועל קטמון ירושלים
* גביע הטוטו (הליגה הלאומית): 2018/2019

==קישורים חיצוניים==

* [http://football.org.il/players/player/?player_id=25635 עמוד השחקן], באתר ההתאחדות לכדורגל בישראל
* [https://web.archive.org/web/20150526011104/http://www.maccabi-tlv.co.il/iw/player/60 עמוד השחקן], באתר מכבי תל אביב

קטגוריה:שוערי כדורגל ישראלים
קטגוריה:כדורגלני מכבי תל אביב
קטגוריה:כדורגלני מכבי נתניה
קטגוריה:כדורגלני הפועל קטמון ירושלים
קטגוריה:כדורגלני הפועל פתח תקווה
קטגוריה:כדורגלני בני יהודה תל אביב
קטגוריה:כדורגלני הפועל רעננה
קטגוריה:ראשון לציון: כדורגלנים
קטגוריה:ישראלים שנולדו ב-1993
נתן שפיגלגלס (מאורות נתן)

רבי נתן שפיגלגלס (כונה: ר' נתק'ה דיין; ה'תקנ"ח, 1798 - כ"ז בתמוז ה'תרל"ג, 22 ביולי 1873) היה רב ודיין יהודי-פולני. ממנהיגי יהדות ורשה, בשנותיו האחרונות שימש כראב"ד ורשה. נודע על שם ספר השו"ת שלו, "מאורות נתן".

==ביוגרפיה==
נולד בסמיאטיץ' לרב דובער שפיגלגלס. למד בישיבתו של רבי שלמה זלמן ליפשיץ (ה"חמדת שלמה") בנאשלסק, רבו נבחר בשנת ה'תקע"ט (1819) לכהן כרבה של ורשה, לאחר שנים בהן לא התמנה רב רשמי לתפקיד זה. ה"חמדת שלמה" שהיה רב "מתנגד" בעיר שבה אוכלוסייה חסידית גדולה, פעל תמיד לשמור על איזון וקיים מערכת יחסים טובה עם כל שכבות האוכלוסייה היהודית בעיר, ובשנת ה'תקפ"א המליץ על מינויו של תלמידו, רבי נתן שפיגלגלס, שהיה חסיד קוז'ניץ במקורו, חסידו של רבי משה אליקים בריעה בן המגיד מקוז'ניץ, ובהמשך נעשה לחסידו של רבי יחזקאל מקוזמיר, כדיין בבית הדין הוורשאי.

במשרתו זו כיהן חמישים ושתים שנים, ופסקי דינו מצוטטים רבות בספרות המשפט העברי. בשנותיו האחרונות שימש בתואר "ראב"ד ורשה", לאחר שהתמנה כממלא-מקום זמני ברבנות ורשה, בתקופת הביניים שלאחר פטירת רבי דוב בער מייזליש, לפני מינויו של רבי יעקב גזונדהייט לתפקיד. הוא נפטר בכ"ז בתמוז ה'תרל"ג, 22 ביולי 1873, ונקבר בוורשה.

==משפחתו==
* בתו רויזא נישאה בשנת ה'תר"א לרב מתתיהו הכהן קורנבליט (תקפ"ב-תרמ"ב).
* בתו שרה געלא
* בנו נחום שפיגלגלס ונכדו יחזקאל היו אנשי עסקים עשירים, ונינו הקרוי על שמו, רבי נתן שפיגלגלס, כיהן כראש ישיבה בוורשה, והיה לאחת הדמויות התורניות הבולטות בה. הוא סידר והביא לדפוס את ספרו של סב-אביו, "מאורות נתן", שאלות ותשובות בענייני הלכה שונים, שנים לאחר פטירתו.

==קישורים חיצוניים==
* 	

==הערות שוליים==

קטגוריה:ורשה: רבנים
קטגוריה:מחברי ספרי שו"ת
קטגוריה:רבנים חסידים
קטגוריה:חצרות בית קוז'ניץ
רשת שותפים

רשת שותפים (באנגלית: Affiliate Network) היא רשת אשר משמשת כמתווכת בין שותפים-מפרסמים (סוחרים) לבין שותפים-משווקים. המפרסמים הם מציעי המוצר או השירות, והשותפים-משווקים הם בעלי נכסים דיגיטליים, המקדמים עבורם את המכירות בעזרת המדיה הפרסומית.

תוכניות שיווק שותפים הן כלי תיווך המציע פלטפורמה טכנולוגית, באמצעותה מעלים המפרסמים דרישות לקמפיינים פרסומיים או לתוצאותיהם, והמשווקים מקדמים את הקמפיינים ומקבלים תשלום על התוצאות המבוקשות. התשלום נקבע לפי סוג הפרויקט.

מקובל לקבוע סכום מסוים עבור כל ליד (פרטי יצירת קשר עם לקוח פוטנציאלי) שמתקבל על ידי המשווק, אך יש מודלים נוספים כמו תשלום לפי פעולה, תשלום לפי לחיצה, ועוד.

רשת שותפים היא סוג של שיווק שותפים (Affiliate Marketing), ויתרונה בכך שהיא מאפשרת למפרסם לקדם את עסקיו באמצעות מספר רב של שותפים ובאפיקים רבים ושונים. כיום רשת שותפים היא בראש ובראשונה פלטפורמה טכנולוגית, המאפשרת למפרסמים להגדיר את תנאי הקמפיינים הפרסומיים, כגון אפיקי הפרסום, התוצרים בהם הם מעוניינים, אופי קהלי היעד, ואת סוג המדיה שייעשה בה שימוש - עמודי נחיתה, פרסומות קופצות, באנרים או סרטי וידאו.

רשת שותפים מאפשרת לבעלי נכסים דיגיטליים כמו אתרי אינטרנט וערוצים במדיה החברתית לאתר ולהשתתף בתוכניות שיווק המתאימות למוצרים שלהם, ולייצר הכנסה פסיבית כתוצאה מתוכניות שיווקיות אלו. מהצד השני היא מאפשרת למפרסמים להגיע לקהלי יעד רחבים על ידי הפעלת השותפים כמקדמי מכירות באפיקים שונים, בהשקעה כספית מוקדמת זניחה, הכוללת רק את דמי ההרשמה והעמלה למשווקים ולרשת השותפים.

== רשתות תשלום לפי רכישה ==
רשתות שותפים מסורתיות מאפשרות למפרסמים להציע למשווקים נתח מכל הכנסה שנוצרת כתוצאה ממבקרים בנכס של המשווק (תשלום עבור רכישה).

לרוב תוכניות המסחר יש מודל של שיתוף רווחים, בניגוד למודל תשלום עמלה בגין פעולה. עבור המפרסמים, השירותים והיתרונות של רשת שותפים יכולים לכלול טכנולוגיית מעקב נתונים, כלי דיווח, עיבוד תשלומים, וגישה למאגר גדול של מקדמי מכירות. עבור המשווקים, השירותים והיתרונות יכולים לכלול פישוט של תהליך הרשמה לאחד או יותר מרשתות השיתוף המסחריות, כלי דיווח, גישה לממשק תכנות יישומים, וצבירת הכנסות ממקורות שונים.

בדרך כלל, שותפים-משווקים רשאיםלהצטרף לרשת שותפים בחינם, בעוד שהמפרסמים המשתתפים ידרשו לשלם עמלה עבור ההשתתפות. רשתות שיתוף מסורתיות יכולות לגבות עמלת הקמה, ו/או עמלת חברות קבועה. כמו כן מקובל כי רשתות השותפים יגבו ממפרסמים אחוז מהעמלות אותן הם מעבירים לשותפים.

==רשתות תשלום לפי פעולה==
בנוסף לרשתות המסורתיות, קיימות גם "רשתות לייצור לידים" ורשתות תשלום לפי פעולה. רשתות לייצור לידיים הן רשתות שבנוסף לביצועים מבוססי קידום (רשת שותפים) מציעות גם פרסום חזותי מבוסס עלות לחשיפה או תשלום לפי לחיצה. לעומתן, רשתות תשלום לפי פעולה נקראות לעיתים "שותפי-על", והן עצמן שותפות של סוחרים באמצעות רשתות שותפים מסורתיות.

== דוגמה לרשת שותפים ==
ב-16 באפריל 2013 הודיעה חברת גוגל על הפסקת פעילות רשת השותפים שלה.

עם זאת, גם Google AdSense היא דוגמה לתוכנית שותפים, אולי הגדולה בעולם, המאפשרת לשותפים בעלי אתרי תוכן להציג פרסומות באתר שלהם. הפרסומות מוצגות באמצעות רכיב תוכנה המושתל בקוד האתר ומציג מסגרת טקסט, שבתוכה מוצגות פרסומות הקשורות לתוכן העמוד, כפי שהוגדרו על ידי המפרסמים.

כך לדוגמה, בעמוד תוכן העוסק בריצה ומשתתף בתוכנית, ייתכן שתוצג פרסומת לנעלי ריצה.

== ראו גם ==
* רשת פרסום
* שיווק שותפים

קטגוריה:שיווק באינטרנט